Μπορεί οι φίλοι του Ολυμπιακού (αλλά και της Γουλβς) να μην έχουν τη δυνατότητα να παρακολουθήσουν από τις κερκίδες του «Γ. Καραϊσκάκης» το πρώτο ματς των δύο ομάδων για τους «16» του Europa League λόγω των προληπτικών μέτρων για την έξαρση του κορωνοϊού, αλλά τουλάχιστον θα μπορούν όλοι οι φίλαθλοι να απολαύσουν ελεύθερα την αναμέτρηση.



Όπως έγινε γνωστό, ο αγώνας θα μεταδοθεί ελεύθερα από το κανάλι της COSMOTE στο YouTube και έτσι δεν θα έχουν την δυνατότητα να τον δουν μόνο οι συνδρομητές. Ταυτόχρονα, όμως, θα αποφευχθεί και ο συνωστισμός ποδοσφαιρόφιλων σε χώρους όπου θα προβάλλεται τηλεοπτικά ο αγώνας, με όσους κινδύνους ενέχει αυτό τις μέρες αυτές.



